CELEX: 62015TN0551
Language: fi
Date: 2015-09-25 00:00:00
Title: Asia T-551/15: Kanne 25.9.2015 – Portugali v. komissio

23.11.2015   
            
            
               FI
            
            
               Euroopan unionin virallinen lehti
            
            
               C 389/62
            
         Kanne 25.9.2015 – Portugali v. komissio
   (Asia T-551/15)
   (2015/C 389/70)
   Oikeudenkäyntikieli: portugali
   
      Asianosaiset
   
   
      Kantaja: Portugalin tasavalta (asiamiehet: L. Inez Fernandes, M. Figueiredo, P. Estêvão ja J. Saraiva de Almeida)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission päätöksen C(2015)4076 (1) siltä osin kuin siinä jätettiin Euroopan unionin rahoituksen ulkopuolelle 5 01  445,57 euroa Portugalin tasavallan pellavan ja hampun alalla markkinointivuonna 1999/2000 ilmoittamia menoja
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa seuraaviin kanneperusteisiin, jotka koskevat seuraavia virheellisyyksiä:
   
               1)
            
            
               Asetuksen N:o 729/70 (2) 5 artiklan 2 kohdan rikkominen: komissio ei ole näyttänyt toteen, että maatalouden yhteistä markkinajärjestelyä koskevia sääntöjä olisi loukattu
            
         
               2)
            
            
               Asetuksen N:o 729/70 5 artiklan 2 kohdan rikkominen, koska komission asiakirjaan VI/5330/97 (3) sisältyvissä yhdenmukaisissa suuntaviivoissa vahvistamat edellytykset eivät täyty, jotta voitaisiin soveltaa 25 prosentin suuruista kiinteämääräistä rahoituskorjausta
            
         
               3)
            
            
               Asetuksen N:o 1290/2005 (4) 31 artiklan rikkominen: yli 24 kuukautta aikaisemmin aiheutuneet menot – siltä osin kuin riidanalaisessa päätöksessä suljetaan yhteisön rahoituksen ulkopuolelle vuosina 1999 ja 2000 aiheutuneet menot ja evätään siten rahoitus sellaisten menojen osalta, jotka ovat aiheutuneet yli 24 kuukautta ennen kuin komissio lähetti Portugalin viranomaisille kirjallisen ilmoituksen 28.4.2006 annetun komission päätöksen 28/IV/2006 (5) kumoamisesta johtuvien tarkastusten tuloksista.
            
         
      (1)  Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 22.6.2015 annettu komission päätös C(2015) 4076) (EUVL L 182, s. 39).
   
      (2)  Yhteisen maatalouspolitiikan rahoituksesta 21.4.1970 annettu neuvoston asetus (ETY) N:o 729/70 (EYVL L 94, s. 13; suomenk. erityispainos Alue 3 Nide 3, s. 23).
   
      (3)  Asiakirja VI/5330/97-PT, 23.12.1997. Rahoituksellisten seuraamusten määrittämistä EMOTR:n tukiosaston tilien tarkastamista ja hyväksymistä koskevaa päätöstä valmisteltaessa koskevat komission suuntaviivat.
   
      (4)  Yhteisen maatalouspolitiikan rahoituksesta 21.6.2005 annettu neuvoston asetus (EY) N:o 1290/2005 (EUVL L 209, s. 1).
   
      (5)  Euroopan maatalouden ohjaus- ja tukirahaston (EMOTR) tukiosastosta maksettavien jäsenvaltioiden tiettyjen menojen jättämisestä yhteisörahoituksen ulkopuolelle 28.4.2006 tehty komission päätös (EUVL L 124, s. 21).